เรื่องร้องเรียน (จราจร,ป้าย,ถนน,ร้องเรียน) วันที่ 2023-08-31 06:41:34 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02650033133

อ้างอิงเลขที่รับแจ้ง  99709/65
กรณี -เดิมป้ายรถประจำทาง(รถเมล์) Q House ถนนอโศกมนตรี  ใกล้มหาวิทยาลัยศรีนครินทรวิโรฒ  ใช้มา 20 กว่าปี ขอสำนักงานปลัดสำนักนายกรัฐมนตรีช่วยแก้ไขความเดือดร้อนของข้าราชการตำรวจสน.ทองหล่อ และสำนักการจราจรและขนส่ง นั้น 
กรุงเทพมหานครได้มีหนังสือ ที่ กท 1605/2557 ลงวันที่ 22 มิถุนายน 2566 รายงานผลการพิจารณาว่า กรุงเทพมหานครขอเรียนว่าป้ายหยุดรถโดยสารประจำทางบริเวณนี้คณะอนุกรรมการกำหนดที่หยุดรถโดยสารในเขตกรุงเทพมหานคร ได้มีมติที่ประชุม เมื่อวันที่ 27 พฤศจิกายน 2561 อนุมัติให้ย้ายจากตำแหน่งเดิมตามมติบริเวณหน้าธนาคารอิสลามแห่งประเทศไทย สาขาอโศก เลื่อนเดินหน้าไปเป็นระยะทาง 104 เมตร มาอยู่ด้านหน้าช่องระบายอากาศรถไฟฟ้าใต้ติน ถัดจากทางเข้า - ออกมหาวิทยาลัยศรีนครินทรวิโรฒ (จุดหยุดรถโดยสาร ณ ปัจจุบัน) เพราะช่วยทำให้การจราจรมีความคล่องตัวมากยิ่งขึ้น และช่วยแก้ปัญหาการจราจรได้เป็นอย่างดี ทั้งนี้ ได้มีหนังสือแจ้งนายนิธิศ ปฏิมาภรณ์ชัย ทราบแล้ว ตามหนังสือที่ กท 1605/336 ลงวันที่ 9 พฤษภาคม 2566

วันที่ 19 มิถุนายน 2566 สำนักงานปลัดสำนักนายกรัฐมนตรี ประสานถึง กรุงเทพมหานคร เพื่อโปรดรวมพิจารณา เนื่องจากเมื่อวันที่ 18 มิถุนายน 2566 ผู้ร้องแจ้งข้อมูลเพิ่มเติมดังนี้ "1. การย้ายป้าย การประชุมของข้าราชการขัดต่อหลักกฎหมายรัฐธรรมนูญ 2560 อีกทั้งไม่มีการรับฟังเสียงจากประชาชนจึงไม่ชอบด้วยกฎหมาย เป็นการคิดเห็นเอาเองจากความเห็นข้าราชการตำรวจ ข้าราชการกทม การอ้างว่ารถติดจากป้ายรถเมล์ พวกมึงไปดูหรือยังว่ารถบนถนนหลายสายในกรุงเทพรถที่มากสุดไม่ใช่รถเมล์ มันมาจากรถยนต์ส่วนบุคคล รถมอเตอร์ไซต์ รถกระบะ รวม 90 กว่าเปอร์เซนต์ ซึ่งมีจำนวนมากกว่ารถเมล์อีก และ 2. ข้าราชการหลายหน่วยงานละเมิดสิทธิเสรีภาพตามรัฐธรรมนูญอีกทั้ง ไม่เคยรับฟังเสียงประชาชนส่วนใหญ่ ข้อมูลที่รับฟังมาจากเสียงส่วนน้อยรวมถึงเสียงจากการประชุมของข้าราชการ อันขัดต่อหลักเสรีภาพตามกฎหมายรัฐธรรมนูญ" จึงเรียนมาเพื่อโปรดพิจารณา และขอให้แจ้งผลให้สำนักงานปลัดสำนักนายกรัฐมนตรีทราบด้วย โดยผู้ร้องขอปกปิดชื่อ-นามสกุลเป็นความลับ ทั้งนี้ โปรดให้ความคุ้มครองผู้ร้องผู้ให้ข้อมูลและผู้เกี่ยวข้อง อย่าให้ต้องได้รับภัยหรือความไม่ชอบธรรม อันเนื่องมาจากการร้องขอครั้งนี้ด้วย จักขอบคุณยิ่ง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata